Saksa teadlaste sõnul ei tasu pikka aega mobiiltelefoni kasutanud inimestel teistest enam karta silmavähki haigestumist.    Teadlased tegid uuringu 1600 inimese seas ega leidnud seost pikaajalise mobiilikasutuse ja silmavähi ehk silma tekkiva melanoomi esinemise riski vahel, vahendas Reuters.    Melanoom on pahaloomuline kasvaja, mis võib tekkida kõikides kehapiirkondades, kus on olemas naha  pigemedirakud ehk melanotsüüdid. Ka silmas on need olemas, kuid silmavähki esineb siiski suhteliselt harva.    Saksa teadlased võtsid uuringu ette, et kontrollida varem tehtud töö tulemusi, mis andsid alust kahtlusteks, et aastatepikkune mobiiltelefoni kasutamine võib inimestel suurendada silmavähi tekkimise riski.    Seda, kas mobiiltelefonide kasutus võib tõsta vähki haigestumise ohtu, on arutatud juba pikemat aega, kuid enamik selleteemalisi uuringuid pole seost leidnud.    Tarbija24.ee